Peste 13.000 de lalele din 20 de soiuri diferite au înflorit pe câmpul din satul Mărculeni, din Mureș, spre bucuria vizitatorilor care au venit din toate colțurile țării să le vadă.
Pe lângă poze impresionante, oamenii au putut să și culeagă frumoasele flori, pe care mai apoi le-au luat acasă.
Plantația poate fi vizitată doar în weekend, iar prețul pentru un fir de lalea este de 3 lei.
Festivalul lalelelor este la a treia ediție. Vedeta festivalului a fost laleaua neagra.
Vizitatorii au putut să își culeagă singuri florile din câmp.
"Sunt între 15 și 20 de soiuri. Fiecare soi este deosebit. Personal îmi place "Queen of night" care este de culoare aproape neagră", a declarat administratorul Suba Szabolcs.